*Kristus viser seg for Maria Magdalena etter oppstandelsen*
Oliventre malt av Ivanov.
**Aleksandr Andrejevitsj Ivanov** (russisk Александр Андреевич Иванов (født 28. juli 1806 i St. Petersburg i Russland, død 15. juli 1858 samme sted) var en russisk kunstmaler, som først og fremst skapte seg et navn som historiemaler, som maler av bibelske tema samt landskapsmaler.

Yngre år
--------

Ettersom Ivanov var oppvokst i en kunstnerfamilie, fikk han allerede som 11-åring plass ved St. Petersburgs kunstakademi, som elev av sin far, Andrej Ivanov.[] Faren var professor i maleri, så tidlig sønnens talent og forsøkte å fremme det. Ivanov fikk to sølvmedaljer for sine tegninger mens han var under utdanning.

I 1824 ble Ivanov tildelt en gullmedalje for bildet *Priamos byr Akhilles liket av Hektor* (Приам испрашивает у Ахиллеса труп Гектора). Tre år senere fikk han en ny gullmedalje, da for verket *Josef tyder drømmen i fengslet* (Иосиф в темнице истолковывает сны царедворцам фараона).

*Kristus viser seg for folket*, 1837-57

Roma
----

Etter avslutningen av utdannelsen mottok Ivanov et stipend som gjorde det mulig for han å reise til utlandet. Han reiste til Roma via Dresden. Den største delen av livet skulle han komme til å oppholde seg i Roma. Mens han var der, ble han venn med landsmannen, forfatteren Nikolaj Gogol.[] I Roma ble han sterkt påvirket av nasareerne.[] Det var i Paris han malte sin versjon av en greske myte, med sitt maleri *Bellerofon gir seg i vei til Kimæren* (Беллерофонт отправляется в поход против Химеры).

I tiden mellom 1837 og 1857 arbeidet han på maleriet som skulle bli hovedverket hans, *Kristus viser seg for folket* (Явление Христа народу). Kunstverket er holdt i en nyklassisistisk stil. Til dette maleriet laget han rundt 300 skisser og detaljtegninger, mange av disse er i seg selv sett på som små mesterverk.[]

Avslutning
----------

I 1857 vendte Ivanov tilbake til Russland. Han døde i koleraepidemien året etter.[]

Ivanovs verk er for en stor del å se i Tretjakovgalleriet, samt i Det russiske museet.

Utvalgte verk
-------------

* *Kristus viser seg for Maria Magdalena etter oppstandelsen* (Явление воскресшего Христа Марии Магдалине)
* *Via Appia ved solnedgang*
* *Jenter i Albania i døren*
* *Ave Maria*
* *Vittoria Kaldoni*
* *Greiner*

Referanser
----------

1. 1 2 3 4   Store russiske encyklopedi, Den store russiske encyklopedi artikkel-ID 1998423, besøkt 20. oktober 2021[Hentet fra Wikidata]
2. 1 2   Store russiske encyklopedi[Hentet fra Wikidata]
3. 1 2   Store sovjetiske encyklopedi (1969–1978), avsnitt, vers eller paragraf Иванов Александр Андреевич, besøkt 28. september 2015[Hentet fra Wikidata]

Eksterne lenker
---------------

* (en) Alexandr Andreevich Ivanov – kategori av bilder, video eller lyd på Commons Rediger på Wikidata

* (en) Alexander Andreyevich Ivanov – galleri av bilder, video eller lyd på Commons Rediger på Wikidata
* Nettstad med bilete av Ivanov

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** SUDOC **·** ULAN **·** NKC
 |